cyanic-selkie/wikianc huggingface dataset:
Հովհան Եփեսացի
Հովհան Եփեսացու տեղեկությունները հայերի մասին
Ինչպես ինքն է հաղորդում, հայերի մասին տեղեկությունները նա լսել է Հայոց կաթողիկոսից ու նրա ուղեկիցներից, ովքեր Կոստանդնուպոլիս էին եկել իբրև պատվիրակություն՝ կայսրից խնդրելու աջակցություն ընդդեմ պարսիկների։ Թեև ասորի պատմիչը չի նշում կաթողիկոսի անունը, սակայն Մաղաքիա Օրմանյանն իր «Ազգապատում» ստեղծագործության մեջ տալիս է Հայոց կաթողիկոսների կյանքի ու գործունեության պատմությունը, և այդ գրքից իմանում ենք, որ 557 թվականից Հայոց կաթողիկոսն էր Հովհաննես Բ Գաբեղյանը։ Հովհանը հաղորդում է, որ հայկական պատվիրակությունը շքեղ ընդունելության է արժանանում բյուզանդական արքունիքում։ Բանն այն է, որ Հուստինիանոս Ա-ի օրոք կայսրության սահմաններում այլ կրոնների դեմ տարվող պայքարի օրինակով և մոգերի խորհրդով պարսից արքան էլ որոշել էր իրեն ենթակա տարածքներում պարտադրել կրակապաշտությունը։ Պարսկական Հայաստանում պարտադրում էին ատրուշան կառուցել և սկսել էին հիմքերը փորել, որն էլ բողոքի մեծ ալիք բարձրացրեց։ Առանց այն էլ հայ ժողովուրդը դժգոհ էր ծանր հարկահանությունից, և 571 թվականին սկիզբ առավ ապստամբությունը։ Այն ավարտին հասցնելու և պարսիկների լուծը թոթափելու համար անհրաժեշտ էր կայսեր օգնությունը։ Հովհան Եփեսացին հաղորդում է, որ հայերը սպանում են պարսիկ մարզպան Սուրենին և կոտորում Դվինում տեղակայված պարսից զորաջոկատին, որից հետո բազմաթիվ պարտիզանական մարտեր մղում բռնակալների դեմ՝ տանելով բազմաթիվ հաղթանակներ, սակայն արդյունքում երկիրը տնտեսապես սկսել էր հյուծվել ու ավերվել։ Հայ պատմիչներից այս իրադարձությունների մասին տեղեկություններ է հաղորդում Սեբեոսը։ Հայոց կաթողիկոս Հովհաննես Բ Գաբեղյանը Կոստանդնուպոլսում է մնում երկու տարի և այնտեղ էլ մահանում՝ այլևս չվերադառնալով հայրենիք։ Հովհան Եփեսացին բավականին տեղեկություններ է հաղորդում նրա այդ շրջանի գործունեության մասին։
Ծանոթագրություններ
Կատեգորիա:Ասորիներ
Մյուրիել Սփարք
Մյուրիել Սառա Սփարք (Dame Muriel Sarah Spark) - ), բրիտանացի բանաստեղծ, արձակագիր, գրականագետ, քննադատ
Կենսագրություն
Մյուրիել Սփարքը ծնվել է 1918 թվականին շոտլանդական Էդինբուրգ քաղաքի Բրունթսֆիլդ թաղամասում։ Նրա հայրը՝ ինժեներ Բերնարդ Քեմբերգը, հրեա էր, Մեծ Բրիտանիա էր գաղթել այն տարիներին ռուսական կայսրության մի մասը հանդիսացող Լիտվայից։ Անգլուհի մայրը բողոքական էր, ինչպես և Մյուրիելը։ Ապագա գրողը սովորել է ծննդավայրի Ջորջ Գիլեփսիի իգական դպրոցում։ 1934-1935 թթ. կոմերցիոն թղթակցության և ճշգրիտ գրելու դասընթաց է անցել Հերիոթ-Ուաթ քոլեջում, որն ավարտելուց հետո մի կարճ ժամանակ աշխատել է որպես անգլերենի ուսուցչուհի, այնուհետև աշխատանքի անցել հանրախանութներից մեկում որպես քարտուղարուհի։ 1937 թվականի սեպտեմբերի 3-ին ամուսնացել է Սիդնեյ Սփարք Օսվալդի հետ, ընդունել նրա ազգանունը։
Պսակադրությունից կարճ ժամանակ անց զույգը մեկնում է Աֆրիկա՝ Հարավային Ռոդեզիա (այժմյան Զիմբաբվե)։ 1938 թ.-ի հուլիսին ծնվում է նրանց որդին՝ Ռոբինը։ Սակայն մի քանի ամսվա համատեղ կյանքն էլ բավական էր, որպեսզի Մյուրիելը համոզվեր, որ իր ամուսինը հոգեկան լուրջ խանգարում ունի, որը դրսևորվում էր բռնության կատաղի պոռթկումներով։ Ամուսնուց բաժանվելով և որդուն վերջինիս մոտ թողնելով՝ Մյուրիելը 1944 թ.-ի սկզբներին վերադառնում է Բրիտանիա, Երկրորդ համաշխարհային պատերազմի մնացյալ ժամանակաշրջանում աշխատում արտաքին գործերի նախարարության հետախուզական բաժնում։ Ընդ որում՝ որդու նյութական կարիքները հոգալու նպատակով կանոնավոր կերպով գումարներ էր փոխանցում։ Ի վերջո՝ երեխայի խնամքի ու դաստիարակության գործով զբաղվում են Մյուրիելի՝ Շոտլանդիայում բնակվող ծնողները։
Գրական աշխատանքով Մյուրիել Սփարքը (նա  ամուսնական ազգանունը գերադասեց իր օրիորդական Քեմբերգ ազգանունից) լրջորեն սկսել է զբաղվել պատերազմի ավարտից հետո։ Նրա առաջին ստեղծագործությունները բանաստեղծություններ էին և քննադատական ու գրականագիտական հոդվածներ:Երբ արդեն լավ բանաստեղծի ու գրականագետի համբավ էր ձեռք բերել, ձեռնամուխ եղավ իր առաջին գեղարվեստական արձակ գործի ստեղծմանը։ Դա «Սերովբեն և Զամբեզին» պատմվածքն էր, որը 1951 թվականի Ծննդյան տոների կապակցությամբ լոնդոնյան «Observer» հանդեսի հայտարարած մրցույթում շահեց բարձրագույն պարգևը և միանգամից գրավեց գրական շրջանակների ուշադրությունը՝ թեմայի, նյութի յուրահատուկ մշակման շնորհիվ։ Բայց այդ նույն ժամանակաշրջանում Սփարքը հավատքի, դավանանքի հետ կապված ճգնաժամ էր ապրում։ Այդ դժվարին ամիսներին նրան ֆինանսապես և հոգեպես թև ու թիկունք դարձավ անվանի գրող Գրեհեմ Գրինը. վերջինս ժամանակին ինքն էլ էր ներքին ծանր պայքարի արդյունքում անցում կատարել կաթոլիկական դավանանքին։ Վերջապես, 1954 թվականին Մյուրիելը նույնպես կաթոլիկություն ընդունեց։ Այդ վճռորոշ քայլը ողջունեցին ու խրախուսեցին Գրեհեմ Գրինը, Իվլին Վոն... Այս դարձը ահռելի ազդեցություն գործեց Սփարքի ստեղծագործության վրա. այստեղ ի հայտ եկան կրոնական մոտիվներ, մարդկային կյանքի հետազոտություններ ու մեկնություններ քրիստոնեական պատվիրանների լույսի ներքո։ Մասնավորապես՝ ,,Մխիթարողները»(«The Comforters», 1957) վեպում նա կերտել է տագնապալից հոգիներով մարդկանց անչափ բնական կերպարներ, որոնք բարոյական անորոշության անհանգիստ զգացողություն են առաջացնում։
1959 թվականին Մյուրիել Սփարքը ճաշակեց իր առաջին գրական մեծ հաջողության պարգևած բերկրանքը. լույս տեսավ նրա «Memento mori» վեպը, որը կարելի է անվանել ծերացող մտավորականների «մահվան պարի» չափազանց տպավորիչ արտացոլում, մտավորականներ, որոնք միմյանց հետ անխնա վիճում ու մրցակցում են նույնիսկ այն ժամանակ, երբ մեկը մյուսի հետևից մեռնում են։ 1961 թվականին Սփարքը հրատարակեց ևս մեկ վեպ՝ «Միսս Ջին Բրոուդին ծաղկուն տարիքում» («The Prime of Miss Jean Brodie»), որը, համընդհանուր կարծիքի համաձայն, կարելի է համարել նրա գլուխգործոցը։ 1966-1968 թվականներին մեծ հաջողությամբ բեմականացվեց դրա հիման վրա գրված թատերգությունը, հաջորդ տարում էկրան բարձրացավ փառաբանված կինոնկարը՝ Մեգի Սմիթի մասնակցությամբ, իսկ այնուհետև՝ նաև վեցմասանոց հեռուստաֆիլմը, որը նույնպես հսկայական միջազգային հաջողություն ունեցավ։ 1975 թվականին 75-ամյա Սփարքը գրեց ինքնակենսագրական «Curriculum Vitae» գիրքը, որտեղ պատկերավոր ներկայացնում է իր կյանքի առաջին 39 տարիները՝ ընդհուպ մինչև առաջին վեպի՝ «Մխիթարողների» լույսընծայումը։
1993 թվականին Մյուրիել Սփարքը պարգևատրվել է Բրիտանական կայսրության շքանշանով, 1997 թ.-ին արժանացել Դևիդ Քոհենի մրցանակին։
Վախճանվել է 88 տարեկան հասակում, Իտալիայի Ֆլորենցիա քաղաքում։
Բերեկա (գյուղ, Պերվոմայսկի շրջան)
Բերեկա (Берека), գյուղ Ուկրաինայի Խարկովի մարզի Պերվոմայսկի շրջանում։ Հիմնադրվել է 1675 թվականին։
2001 թվականի տվյալներով Բերեկա գյուղում բնակվում էր 983 մարդ։ Բնակավայրը զբաղեցնում է 4363 կմ² տարածք։ Բնակչության խտությունը կազմում էր 225,3 մարդ/կմ²։
Արտաքին հղումներ
Կատեգորիա:Ուկրաինայի Խարկովի մարզի Պերվոմայսկի շրջանի բնակավայրեր Կատեգորիա:Ուկրաինայի գյուղեր Կատեգորիա:1675 թվականին հիմնադրված բնակավայրեր
Բուրբոններ
Բուրբոններ (եզ․՝ Բուրբոն, Bourbon, Borbón, Borbone), եվրոպական կաթոլիկ տոհմ, ֆրանսիական թագավորական տուն՝ Կապետինգների թագավորական տան կրտսեր ճյուղ, որը ծագել է Ռոբերտից (1256-1317 թվականներին Կլերմոնի իշխան, կնոջ կողմով սիր դե Բուրբոն), որը Սուրբ Լյուդովիկոս IX -ի որդին էր։ Ֆրանսիական գահ է բարձրացել 1589 թվականին Կապետինգների մյուս՝ Վալուաների տոհմի հետ միավորումից (ի դեմս 1562 թվականից Նավարայի թագավոր Հենրի Նավարացու) ։ Տոհմը գահից զրկվել է 1792 թվականին և կրկին գահ է բարձրացել Նապոլեոնի պարտությունից հետո՝ 1814 թվականին օտարերկրյա դաշնակիցների ազդեցությամբ։ Վերջնականապես գահակալումից զրկվել է 1830 թվականին, հուլիսյան հեղափոխության արդյունքում։
Ծագում
Բուրբոնները ազնվական տուն էին դեռևս կապետինգների շրջանում՝ առնվազն 13-րդ դարի սկզբներից․ այդ ժամանակ բուրբոնների կալվածքները կառավարում էր իշխանը կամ ֆեոդալը (Seigneur de Bourbon), որը Ֆրանսիայի թագավորի վասալն էր։ «Բուրբոնների տուն» ("Maison de Bourbon") հասկացությունը կարող էր օգտագործվել և՛ առաջին ճյուղի՝ Բուրբոն - Դամպիերի տան, և՛ երկրորդ ճյուղի վերաբերյալ, որին պատկանում էին կալվածքները։
1268 թվականին Կլերմոնի դուքս Ռոբերտը՝ Ֆրանսիայի թագավոր Լյուդովիկոս IX Սուրբի կրտսեր՝ վեցերորդ որդին, ամուսնացավ բուրբոնների տան ժառանգ Բեատրիս Բուրբոնացու հետ (կամ Բուրգունդացի, ֆր․ Béatrice de Bourgogne)։
Հենրի IV-ի գահակալումը
Ֆրանսիայի առաջին բուրբոն թագավորը եղել է Հենրիխ IV-ը։ Նա ծնվել է 1553 թ. դեկտեմբերի 13-ին Նավարեյի թագավորությունում։ Նրա հայրը՝ Անտուան դե Բուրբոնը եղել է Ֆրանսիայի Լուի IX թագավորի սերնդի իններորդ ներկայացուցիչը։ Նրա մայրը՝ Ժաննա դ'Ալբրետը Նավարեյի թագուհին էր և Ֆրանսիայի Ֆրանսիսկ I թագավորի զարմուհին։ Նա կնքված էր որպես կաթոլիկ, բայց գահ բարձրացավ որպես կալվինական։ 1563 թ. հոր մահից հետո, նա 10 տարեկան հասակում դարձավ Վանդոմի դուքս, ադմիրալ Գասպար դե Կոլոնյիի հետ, ով նրա գահապահն էր (1519–1572)։ Հինգ տարի անց՝ 1569 թ., նրա հորեղբոր՝ Կոնդեյի արքայազն Լյուդովիկ I մահից հետո, երիտասարդ դուքսը դարձավ հուգենոտների անվանական առաջնորդը։
1572 թ. մոր մահից հետո, Հենրիին հաջողվեց Նավարեյում ճանաչվել, որպես Հենրի III: Այդ նույն տարում Եկատերինա Մեդիչին՝ Ֆրանսիայի Չարլզ IX թագավորի ազդեցիկ մայրը, կազմակերպեց նրա աղջկա՝ Մարգարիտա դե Վալուայի և Հենրիի ամուսնությունը, որպես կաթոլիկների և հուգենոտների միջև խաղաղության նշան։ Շատ հուգենոտներ օգոստոսի 24-ին հավաքվեցին հարսանիքի համար և սպանվեցին կաթոլիկների կողմից Բարդուղիմեոսյան գիշերը, Հենրին փրկեց իր կյանքը դառնալով կաթոլիկ։ Նա կրկին դարձավ հուգենոտ և վերսկսեց իր հուգենոտյան կառավարությունը։
1576-158 թթ. ընկած ժամանակահատվածը համեմատաբար հանգիստ էր Ֆրանսիայում, հուգենոտների հետ կառավարում էին երկրի հարավի մեծ մասը, բայց երբեմն արքայական կառավարությունը միջամտում էր։ Երկարաձգված քաղաքացիական պատերազմը վերսկսվեց 1584 թ., երբ Անժուի դուքս Ֆրանսիսը մահացավ և Նավարեյի գահը իր հաջորդներին։ Այդպիսով սկսվեց պատերազմ երեք Հենրիների միջև՝ Նավարեյի թագավոր Հենրիի, Հենրի III-ի և կաոլիկների առաջնորդ Հենրի Գիզի միջև, երեք կողմերը պայքարում էին միմյանց միջև հանուն գահի։ Երբ Հենրի III թագավորը սպանվեց 1589 թ. հուլիսի 31-ին, Նավարեյի թագավոր Հենրին դարձավ Ֆրանսիայի առաջին բուրբոն թագավորը և հռչակվեց, որպես Հների IV:
Ֆրանսիայի կաթոլիկ համայնքի մեծ մասը հրաժարվեց բողոքական մոնարխին ճանաչել թագավոր, դրա փոխարեն թագավոր ճանաչեցին Հենրիի հորեղբայր Չարլզին և կոչվեց Չարլզ X, քաղաքական պատերազմը շարունակվեց։ Հենրին հաղթանակ տարավ Իվրիում 1590 թ. մարտի 14-ին, դրան հաջորդեց կարդինալի մահը, կաթոլիկները գտնվում էին անորոշ վիճակում և բաժանվեցին խմբակցիությունների։ Այնուամենայնիվ Հենրին անկարող էր գրավել Փարիզը, կաթոլիկների ամրոցը կամ ջախջախել իր թշնամիներին, հիմա նրան աջակցում էին իսպանացիները։ Նա կրկին դարձավ կաթոլիկ 1593 թ. և թագադրվեց Ֆրանսիայի թագավոր 1594 թ. փետրվարի 27-ին Շարտի եկեղեցում։
Ծանոթագրություններ
Կատեգորիա:Ֆրանսիական թագավորական ընտանիքներ Կատեգորիա:Բուրբոններ Կատեգորիա:Ֆրանսիայի պատմություն Կատեգորիա:Կաթոլիկներ Կատեգորիա:Արքայական ընտանիքներ Կատեգորիա:Եվրոպական թագավորական ընտանիքներ Կատեգորիա:Կաթոլիկ միապետներ
Կոբալտի համաձուլվածքներ
Կոբալտի համաձուլվածքներ, կոբալտի հիմքով համաձուլվածքներ։ Գլխավորապես օգտագործում են բարձր ջերմաստիճաններում աշխատող դետալների (օրինակ, տուրբոռեակտիվ շարժիչների թիակների) պատրաստման համար։ Ձուլման կոբալտի համաձուլվածքները Co—Cr—C—X համակարգի համաձուլվածքներ են, որտեղ X—W, Mo, Nb, Ni ունեն ձուլման լավ հատկություններ։ Քանի որ այս համաձուլվածքների ամրությունը ստեղծվում է հիմնականում կարբիդի ֆազերով, ապա նրանք պարունակում են 0, 2—1, 0%C։ Կոբալտի համաձուլվածքների ջերմային հոգնածության նկատմամբ ունեն բավականին լավ դիմադրություն։ Առավել կրակաամուր կոբալտի համաձուլվածքների աշխատունակությունը պահպանում են մինչև 1100 °C ջերմաստիճանը, երկարատև ամրության սահմանը ≈70 մն/մ² Co—Cr—Ni—Mn համակարգի մինչև 50% Co պարունակող կոբալտի համաձուլվածքները (դեֆորմացվող կոբալտի համաձուլվածքներ) ջերմային հոգնածության նկատմամբ ունեն բարձր դիմադրություն և բավականին լավ են մշակվում ճնշմամբ։
Կատեգորիա:Համաձուլվածքներ Կատեգորիա:Կոբալտ
Մ.թ.ա. 198
Մահեր
Կատեգորիա:Մ.թ.ա. 198
Յակշանգա (գյուղ, Պոնազիրևսկի շրջան)
Բնակչությունը 2011 թվականին գրանցված տվյալներով կազմում էր 1750 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:1903 թվականին հիմնադրված բնակավայրեր Կատեգորիա:Ռուսաստանի Կոստրոմայի մարզի Պոնազիրևսկի շրջանի բնակավայրեր
Մինդեն
Մինդեն (Minden, Minn) — Գերմանիայի տարածաշրջանային ենթակայության քաղաք։ Այն համարվում է արևելյա-վեստֆալական Մինդեն Լյուբեքե տարածաշրջանի կենտրոն և ենթարկվում է Դետմոլդ շրջանի կառավարությանը։
Բնակչություն— 81 904 մարդ (4-րդը մեծությամբ Արևելյան Վեստֆալիա՝ Լիպե, տարածքում)։
Աշխարհագրություն
Տեղակայված է Հյուսիսային Ռեյն-Վեստֆալիա աշխարհի հյուսիս արևելքում՝ Բիլեֆելդից 45կմ դեպի հյուսիս արևելք։ Գտնվում է Վեզեր գետի ափամերձ շրջանում։
Պատմություն
Համարվում է պատմական Մինդենյան աշխարհի կենտրոն։ Մինդենը նախկին եպիսկոպոսական քաղաք է, որը հիմնադրվել է ավելի քան 1200 տարի առաջ։ Վեստֆալյան հաշտությունից հետո՝ 1648 թվականին միացել է Պրուսիային և դարձել է պաշտպանական քաղաք և Մինդենի կայսրության կենտրոն։ 1719 թվականին Մինդեն-Ռեվենսբերգի կենտրոն, իսկ 1816 թվականին Մինդենի վարչական շրջանի կենտրոն։
Մինդենում է գտնվում Եվրոպայում երկրորդը երկարությամբ ջրային կամուրջը, որի վրայով անցնում է Միջինգերմանակ ջրանցքը։ Քաղաքում պահպանվել են բազմաթիվ կառույցներ Վեզերյան ռենեսանսի ոճի։
Ծանոթագրություններ
Կատեգորիա:Գերմանիայի քաղաքներ Կատեգորիա:Գերմանիայի բնակավայրեր
Միշո
Միքայել Աբրահամյան, հայ ռեփեր և դերասան, ավելի հայտնի է որպես Միշո։ Համարվում է Հայաստանում հիփ հոփ երաժշտության հիմնադիրը։
Վաղ կյանք
Միշոն ծնվել է 1984 թվականի դեկտեմբերի 24-ին Երևանում՝ արցախցի բժշկի և ուսուցչի ընտանիքում։ Դպրոցական և ուսանողական տարիներին խաղացել է բասկետբոլ։ 2009 թվականին ավարտել է Երևանի պետական բժշկական համալսարանը և ստացել բժշկի որակավորում ։
Երաժշտական գործունեություն
Միշոն հետաքրքրվում էր հիփ հոփով դեռ դպրոցական տարիներին։ 14 տարեկանից գրում էր բանաստեղծություններ։ Երբ առաջին անգամ լսել է հիփ հոփ երաժշտություն, մեծապես զարմացած էր, թե ինչպես կարող են երաժշտությունը և պոեզիան լինել այդքան համահունչ, ուստի որոշել է, որ ինքը ևս ցանկանում է զբաղվել դրանով։ 2000 թվականին մանկության ընկերներ Յոժի, Համոյի և իր զարմիկ Սաշի հետ Միշոն ստեղծե է «Selected from...» խումբը, որտեղ էլ առաջին անգամ գրել է հիփ հոփ ժանրի երգ հայերենով։ Նրանք գրում էին երգեր հայերեն և ռուսերեն լեզուներով։ Մեկ տարի անց առանց տեսանելի պատճառների խումբը դադարեցրել է գործունեությունը ։
2001 թվականին Միշոն ծանոթացել է ՀՏ Հայկոյի հետ։ Երկու տարի հետո հրապարակվել է նրանց առաջին երգը՝ «Հայ տղեն տղայա» (իրենց խմբի անունով՝ «Հայ Տղեք»)։ Դա առաջին հիփ հոփ խումբն էր Հայաստանում։ «Հայ Տղեքը» պաշտոնապես դադարեցրել է իր գործունեությունը 2008 թվականին։ Նույն թվականին Միշոն հիմնադրել է նոր խումբ՝ «Հայ Թիմ» անունով ։
2007 թվականին Միշոն սկսել է սոլո գործունեություն՝ նույն տարում թողարկված «Էկա, տեսա, ...ի» ալբոմով։ Նա հանդես է եկել որպես լուրջ քնարերգու, որը բարձրաձայնում էր իր երկրի սոցիալական խնդիրները և արգելքները։ Նրա աշխատանքն աչքի էր ընկնում ոչ միայն Հայաստանում հիփ հոփը տարածելով, այլև ստեղծագործությունների քաղաքական, քնարական բովանդակությամբ։
Դերասանական գործունեություն
Երաժշտության մեջ Միշոյի հաջողությունը հանգեցրել է ֆիլմերի տարբեր առաջարկների։ 2005 թվականին նա ստացավ առաջին դերը « Մեր Բակը 3 » ֆիլմում, որի համար գրել է նաև սաունդթրեք («Հայ տղեքի») հետ ։ 2010 թվականին նրան առաջարկվել է առաջին գլխավոր դերը « Պահանջվում է միլյոնատեր » ֆիլմում ։Այս ֆիլմի հաջողությունից հետո նրան առաջարկվել է ևս երկու դեր « Poker.Am » (2012) և « Հյուսիս-հարավ » (2015) ֆիլմերում։
Արշավներ
Միշոյի ճանաչումը, նրա երաժշտությունն ու դերասանական գործունությունը նրան դարձրել են նաև տարբեր արշավների դեմք։ 2012 թվականին նրա նկարը օգտագործվել է ՁԻԱՀ-ի դեմ քարոզարշավի ժամանակ, որի նպատակն էր գտնել արյան դոնորներ վիրուսով վարակվածների համար։ Միշոյին առաջարկվել է նաև անցկացնել վարպետության դաս Թումո ստեղծարար տեխնոլոգիաների կենտրոնում, որտեղ նա սովորեցրել է երեխաներին՝ ինչպես ինքնադրսևորվել ռեպի օգնությամբ։ 2015 թվականին VivaCell-MTS-ը Միշոյին դարձրել է իր արշավների դեմքը, նկարահանել 4 գովազդային հոլովակ, նաև նրան պատվիրել գրել երգ, որը պիտի դառնար արշավի սաունդթրեքը («Super BIT») ։
Բարեգործություններ
Բժշկի արտոնագիրը ստանալուց հետո Միշոն իր երաժշտական գործունեությանը զուգահեռ շարունակել է կամավոր կատարել բժշկի աշխատանքը՝ օգնելով աղքատության մեջ գտնվող, հաշմանդամ և մանկատան երեխաներին։ Նա նաև ելույթ է ունեցել տարբեր բարեգործական համերգներում, այդ թվում՝ Blood Drive 2013 թվականին Երևանում, դրամահավաք Բրյուսելում գտնվող հայկական գյուղերի կարիքավոր ընտանիքների համար 2015 թվականին և դրամահավաք Հայաստանի հիվանդ երեխաների համար 2017 թվականին ։
Սկավառակագրություն
Միշոյի ալբոմները 2004 թվականց մինչ օրս  ․
Ծանոթագրություններ
Կատեգորիա:Հայ ռեփերներ
Ռաքվթա
Ռաքվթա (რაქვთა), գյուղ Վրաստանում։ Գտնվում է Աջարիայի Ինքնավար Հանրապետության Խուլոյի շրջանում ։
VO.X
Նախապես հիմնվել է որպես քրիստոնեական ռոք-խումբ ժամանակակից գոսպել ոճում և եղել է հայկական (փոփ-) ռոքի վետերաններից մեկը, սակայն հայտնի է դարձել, հանդես գալով բրիտանական փոփի տարբեր ժամանակակից ձևաչափերով։ Երբեմն նախագիծը կոնկրետ ոչ մի հստակ ժանր չի հետապնդում` այնուամենայնիվ մշտապես պահպանելով իր հայտնի բրիտանական երանգը։ VO.X-ի երաժշտությունն իր մեջ պարունակում է էլեկտրոփոփի, ինդիփոփի, չիլաութի, ռոքի, ջազի, փոփի, հեղինակային երգի և սիմֆոնիկ երաժշտության տարրեր։ Երգերը հիմնականում անգլերեն լեզվով են և հայերեն, սակայն երգացանկում եղել են նաև ստեղծագործություններ ռուսերենով ու իսպաներենով։ Մեծ Բրիտանիայում, Բրիտանական ազգային երաժշտական մրցանակաբաշխության շրջանակներում, Վոքսը երկու անգամ ճանաչվել է լավագույն նոր նախագիծ` ժամանակակից գոսպել ոճում։
Ռաքվթա
Բնակչություն
Ըստ 2014 թվականի մարդահամարի տվյալների, գյուղի բնակչությունը կազմում է 316 մարդ ։
VO.X
VO.X-ի բոլոր գործիքավորումների, ձայնագրությունների, տեսահոլովակների և ստեղծագործությունների մեծ մասի հեղինակն է Արամ Րիանը (բացառությամբ May-ի հետ համագործակցական ստեղծագործությունների, որոնցում աշխատանքը կատարված է 50/50 սկզբունքով)։
Ռաքվթա
Ծանոթագրություններ
Կատեգորիա:Վրաստանի բնակավայրեր Կատեգորիա:Վրաստանի գյուղեր Կատեգորիա:Խուլոյի շրջան Կատեգորիա:Աջարիայի բնակավայրեր
VO.X
Մասնակիցներ
Ներկա. Պարբերական. Նախկին. Համերգային խումբ.
Ծանոթագրություններ
Կատեգորիա:Հայկական ռոք խմբեր Կատեգորիա:Ալտերնատիվ ռոք խմբեր Կատեգորիա:Հայկական փոփ խմբեր
Վարազափուշ
Վարազափուշ, աստղածաղկազգիների (բարդածաղկավորներ) ընտանիքի երկամյա կամ բազմամյա խոտաբույսերի, հազվադեպ՝ թփերի ցեղ։ Հայտնի է մոտ 20, ՀՀ-ում՝ 1 տեսակ՝
Տարածում
Տարածված է Շիրակի, Վայոց ձորի, Տավուշի, Սյունիքի մարզերի ստորին և վերին լեռն, գոտիներում։ Աճում է լեռնատափաստաններում, չոր մացառուտներում և ճամփեզրերին։
Կենսաբանական նկարագիր
Ցողունը բարձրությունը՝ 20-70 սմ է (որոշ տեսակներ անցողուն են)։ Տերևները հերթադիր են, փշոտ, փետրաձև բլթակավոր։ Զամբյուղները մեկական են, կիսագնդաձև, բազմածաղիկ, գտնվում են ցողունի ծայրին կամ նստադիր են՝ արմատամերձ տերևավարդակում։
Ծաղիկները երկսեռ են, կարմիր կամ դեղին։ Ծաղկում է հունիս-սեպտեմբերին։ Պտուղը խիտ թավոտ, փուփուլիկով սերմիկ է։
Բժշկության մեջ
Վարազափուշը դեղաբույս է։ Որը պարունակում է ալկալոիդներ, պոլիացետիլային թթուներ, ֆլավոնիդներ։ Պատրաստուկներն օգտագործում են ստամոքսի թերֆունկցիայի, ռևմատիզմի ժամանակ և որպես քրտնաբեր միջոց։
Տեսակներ
28 տեսակ
Արտաքին հղումներ
Կատեգորիա:Աստղածաղկազգիներ
Գրյազնո
Գրյազնո (Грязно), գյուղ Ռուսաստանի Լենինգրադի մարզի Գատչինսկի շրջանի կազմում։
Բնակչությունը 2011 թվականին գրանցված տվյալներով կազմում էր 71 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:1499 թվականին հիմնադրված բնակավայրեր Կատեգորիա:Ռուսաստանի Լենինգրադի մարզի Գատչինսկի շրջանի բնակավայրեր
Մ.թ.ա. 199
Մահեր
Կատեգորիա:Մ.թ.ա. 199
Նախաճանաչում (շոտլանդական օրենք)
Նախաճանաչում, շոտլանդական օրենսդրության մեջ վկային նախապես ճանաչելու պրակտիկա է, այսինքն՝ վկաներից փաստացի ցուցմունք վերցնելը և՛ մեղադրող կողմի, և՛ պաշտպանվող կողմի կողմից՝ մեղադրական եզրակացությունից կամ հայցից հետո, բայց մինչ դատավարությունը։ Դա հաճախ ձեռնարկում են պրակտիկանտ իրավաբանները կամ ընկերություններում աշխատող մասնագետները. անեկդոտային ապացույցները ցույց են տալիս, որ նրանցից շատերը նախկին ոստիկաններ են ։
Այս ընթացակարգը կիրառվում է ինչպես քաղաքացիական, այնպես էլ քրեական գործերով ։ Հետագա հայտարարությունն ընդհանուր առմամբ անընդունելի է որպես ապացույց դատավարության ժամանակ, սակայն այն թույլ է տալիս Շոտլանդիայի դատախազին կամ փաստաբանին ներկայանալ Շոտլանդիայի դատարաններին՝ իմանալով, թե յուրաքանչյուր վկա ինչ ապացույցներ կարող է ներկայացնել։ Բեուրսկենսի՝ ընդդեմ HM փաստաբանի [2014] HCJAC 99 դատողության համաձայն՝ վերաքննիչ դատարանի վճռից հետո հնարավոր է, որ նախաճանաչումը համարվի որպես հայտարարություն և, հետևաբար, ընդունելի լինի որպես ապացույց դատարանում ։
Պատմականորեն նախաճանաչումները ոչ միայն շոտլանդական քրեական դատավարության տարբերակիչ հատկանիշն էին, այլև կենսական նշանակություն ունեն պաշտպանության համար։ Մինչ «Քրեական արդարադատության և արտոնագրման» (Շոտլանդիա) 2010թ. օրենքի ընդունումը, մեղադրող կողմը սահմանափակ կերպով բացահայտում էր պաշտպանությանը ։ Օրենքի 121-րդ հոդվածը պահանջում էր դատախազից բացահայտել բոլոր այն տեղեկությունները, որոնք «էապես կթուլացնեն կամ կխաթարեն ապացույցները... մեղադրող կողմի կողմից», «էականորեն կամրապնդեն մեղադրյալի գործը» կամ «կկազմեն այն ապացույցների մաս, որոնք պետք է լինեն դատախազի կողմից» ։ Սա պատասխան էր Լորդ Քուլսֆիլդի 2007 թվականի վերանայմանը։ Մինչ այդ, մեղադրյալն իրավունք ուներ ստանալ մեղադրական եզրակացության պատճենը՝ իրեն առաջադրված բոլոր մեղադրանքներով, ինչպես նաև՝ մեղադրող կողմի վկաների և ցուցմունքների (այլ ապացույցների) ցուցակի, ինչպես նաև մեղադրող կողմի կողմից ընդունված բոլոր ցուցմունքների և վկաների՝ նախկինում քրեական գործի իմացության ։
Շոտլանդիայի ոստիկանության աշխատակիցներին կարող են խնդրել պաշտպանական կողմի փաստաբանները ներկա գտնվել նախաճանաչման համար, և հնարավոր է, որ նրանք հրաժարվեն մասնակցել (բացառությամբ այն դեպքերի, երբ շերիֆը երդումով նախազգուշացում է պատվիրում):Այնուամենայնիվ, 2013 թվականի օգոստոսի 7-ի դրությամբ Շոտլանդիայի ոստիկանությունը որևէ արձանագրություն չուներ այն մասին, թե քանի սպա է հրաժարվել պաշտպանական երևույթին մասնակցել ։
Ամփոփումներ
Սովորական նախաճանաչումն ընդունվում է նախաճանաչման ծառայողի կողմից, որն աշխատում է փաստաբանների կամ ապահովագրական ընկերությունների մոտ՝ գնահատելու վկայությունը, որը կարող է տրվել վկայի երդման ժամանակ։ Ինքնին նախաճաչումը կլինի պատմական ամփոփում, որը պատրաստվել է նախաճանաչման սպայի կողմից և չի լինելու հարցերի և պատասխանների բառացի նկարագրությունը, ինչպես նաև չի ստորագրվի վկայի կողմից՝ որպես նրանց խոսքերի ճշգրիտ նկարագրություն ։ Ամփոփ ճանաչողությունը չի կարող օգտագործվել վկայի երդման տակ տված ցուցմունքներն ուղղակիորեն վիճարկելու համար։ Սա նախաճանաչման այն տեսակն է, որը կարող է ներկայացնել պաշտպանը, սակայն վկան օրենքով չի պահանջվում նման նախաճանաչում տալ (չնայած դա Թագավորության գրասենյակի ուղեցույցն է, որ վկան պետք է դա անի) ։
Նախաճանաչումներ երդման վրա
1995թ. Քրեական դատավարության (Շոտլանդիա) ակտի 194H բաժնի համաձայն՝ Շերիֆն իրավասու է վկայակոչելու միջնորդություն, որպեսզի վկան ներկայանա նրանց պալատներում. ներկայանալուց հրաժարվելը տուգանքի կամ ազատազրկման ենթակա հանցագործություն է ։ Երդման ժամանակ վկան հարցաքննվում է հարկային կամ պաշտպանական փաստաբանի կողմից Շերիֆի առջև, իսկ սղագրագիրը բառացի նշումներ է անում դատավարության վերաբերյալ։ Այնուհետև կազմվում է սղագրություն, ընթերցվում և ստորագրվում ինչպես վկայի, այնպես էլ շերիֆի կողմից։ Նման մակագրությունը կարող է օգտագործվել դատարանում՝ վիճարկելու վկայի տված ցուցմունքները, դատավարության ժամանակ, երդման տակ ։ Պաշտպանական կողմը բողոքողին կարող է զանգահարել միայն սեռական բնույթի հանցագործությունների դեպքում, երբ կասկածյալը ներկա չէ ։
Ծանոթագրություններ
Կատեգորիա:Իրավունք
Ամել Մայրի
Ամել Մայրի, ֆրանս-թունիսյան ֆուտբոլիստ, որը ներկայումս խաղում է Ֆրանսիայի ֆուտբոլի կանանց առաջնության Օլիմպիկ Լիոն ակումբում , որի հետ նա խաղացել է նաև ՈՒԵՖԱ-ի կանանց չեմպիոնների լիգայում և հաղթել ։ Մայրին կիսապաշտպան է, սակայն Լիոնում վերջին մրցաշրջանում խաղում է որպես ձախ պաշտպան։ Նա խաղում է նաև Ֆրանսիայի ֆուտբոլի կանանց ազգային հավաքականում։
Ակումբային վիճակագրություն
2016 թվականի մայիսի 19-ի դրությամբ
Նեպլյուևո (ավան, Յամպոլի շրջան)
Նեպլյուևո (Неплюєве), ավան Ուկրաինայի Սումիի մարզի Յամպոլի շրջանում։
2001 թվականի տվյալներով Նեպլյուևո ավանում բնակվում էր 83 մարդ։
Արտաքին հղումներ
Կատեգորիա:Ուկրաինայի Սումիի մարզի Յամպոլի շրջանի բնակավայրեր Կատեգորիա:Ուկրաինայի ավաններ
Սան Վինչենցո Լա Կոստա
Սան Վինչենցո Լա Կոստա (San Vincenzo La Costa), կոմունա Իտալիայում, Կալաբրիա մարզում՝ Կոզենցա գավառում ։
Բնակչությունը կազմում է 2041 մարդ, բնակչության խտությունը կազմում է 128 մարդ/կմ²։ Զբաղեցնում է 16 կմ² մակերես տարածք։ Փոստային ինդեքսն է՝ 87037։ Հեռախոսային կոդը՝ 0984։
Ծանոթագրություններ
Կատեգորիա:Իտալիայի բնակավայրեր
Բիոլյումինեսցենցիա
Կենսալուսարձակում կամ բիոլյումինեսցենցիա (βίος, «կյանք» և lumen՝ «լույս») կենդանի օրգանիզմների լույս արձակելու հատկությունն է, որին նրանք կարող են հասնել ինքնուրույն կամ սիմբիոտների օգնությամբ։ Բնորոշ է բազմաթիվ բակտերիաներին, ստորակարգ բույսերին, սնկերին, որոշ անողնաշարավորներին, ձկներին և հատկապես ծովերում ու օվկիանոսներում ապրող կենդանիներին, որոնք արագ բազմանալիս առաջացնում են ծովերի լուսավորում։ Շատ օրգանիզմների (բակտերիաներ, նախակենդանիներ) լուսարձակումը (թթվածնի առկայությամբ) տեղի ունենում անընդհատ, մյուսներինը՝ կատարվում է առանձին բռնկումներով և պայմանավորված է կենսագործունեության (քաղց, բազմացման շրջան և այլն) պայմաններով։ Որոշ դեպքերում կենսալյումինեսցենցման աղբյուր են լուսավորող բակտերիասիմբիոտները։ Բնության մեջ ամենատարածված երևույթներից է։ Բարձր կազմավորմամբ օրգանիզմները լուսարձակման համար ունեն հատուկ օրգաններ, միաբջիջները՝ հատուկ օրգանոիդներ, իսկ բակտերիաները՝ ցիտոպլազմայում հատուկ նյութեր։ Բիոլյումինեսցենցիայով օժտված միաբջիջ օրգանիզմները, երբ հավաքվում են մի տեղում երևում են նույնիսկ տիեզերքից։
Մեխանիզմ
Բիոլյումինեսցենցիան պայմանավորված է բավական բարդ պրոցեսներով, որոնց մասնակցում են սպիտակուցային ֆերմենտներ։ Բիոլյումինեսցենցիայի համար պատասխանատու ֆերմենտը լյուցիֆերազան է, որը գտնվում է մեմբրանային սցինտոլլոններում։ Միաբջիջ լյումինիսցենտներն ունեն պոտենցիալային պրոտոնային անցուղիներ։ Այդպիսի անցուղիներ ունեն նաև բջիջների միտոքոնդրումները։ Բիոլյումինեսցենտների լուսարձակող համակարգը աշխատում է հետևյալ կերպ։ Մեխանիկական ազդակները առաջացնում են էլեկտրական իմպուլս, որը ձգտում է դեպի բջջի ներս՝ հատուկ վակուոլ։ Այդ վակուոլը լցված է պրոտոններով, իսկ այդ վակուոլների հետ կապված սցինտոլլոնները՝ լյուցիֆերազայով։ Երբ վակուոլով անցնում է էլեկտրական իմպուլս, նրա և սցինտիոլի միջև բացվում է պրոտոնային անցուղին։ Պրոտոններն անցնում են սցինտոլլոն, որտեղ թթվեցնում են միջավայրը և ստեղծում միջավայր ռեակցիաների համար։ Լյումինեսցենցիայի ռեակցիաները կարող են լինել տարբեր, օրինակ, օդային ֆազում սպիտակ ֆոսֆորի գոլորշիների օքսիդացում, կամ դիօքսիտանոնից CO2-ի պոկում։ Այս դեպքում դիօքսիտանոնը անցնում է անկայուն, գրգռված վիճակի, որից դուրս գալու համար անջատվում է էներգիա, որն էլ ցրվում է լույսի ձևով։
Կառուցվածք
Կառուցվածքը պարզ է, եթե կազմված է միայն լյուցիֆերինից և լյուցիֆերազից, իսկ բարդ՝ երբ բացի վերը նշվածից, առկա է նաև երկար շղթայով ալդեհիդ (որոշ բակտերիաների մոտ)։ Առավել բարդ է միջատների՝ օրինակ, լուսատտիկների Կենսալյումինեսցենցումը, որոնց արձակած դեղնականաչավուն լույսը առաջանում է նյարդային իմպուլսներով, և որի համար անհրաժեշտ է նաև ԱԵՖ (ադենոզինեռֆոսֆորաթթու) և մագնեզիում։ Ենթադրվում է (ամերիկացի գիտնական Մաքէլրոյ և ուրիշներ, 1962), որ կենսալյումինեսցենցումը առաջացել է անաերոբ ապրելակերպից աերոբին անցնելու փուլում։ Կենսալյումինեսցենցման կենսաբանական նշանակությունը խիստ տարբեր է՝ լուսարձակող միջատների արուների և էգերի համար Կենսալյումինեսցենցումը միմյանց գտնելու ազդանշան է, ձկներինը՝ լուսավորելու և որսին գայթակղելու, թանաքաձկանը՝ գիշատիչներից պաշտպանվելու։ Արձակվող լույսը կարող է լինել կարմիր, կանաչ, դեղին կամ երկնագույն։
Բիոլյումինեսցենտ օրգանիզմներ
Բիոլյումինեսցենցիայով են օժտված դինոֆլագելյատների պարզագույն ներկայացուցիչ Noctiluca scintillans-ը, սրանց կուտակումը ամերիկյան Ջիպսլենդ լճում (2008 թ), բերել էր նրան, որ ջրի շարժման ժամանակ ամբողջ լիճը լուսավորվում էր։ Այս նախակենդանիները խժռելով ջրիմուռների ողջ պաշարը, սկսել էին բազմանալ այնպիսի տեմպերով, որ ջրի յուրաքանչյուր շարժում ուղեկցվում էր լուսավորմամբ։ Օվկիանոսի ջրի մեջ գիշերը նայելիս կարելի է տեսնել բաց կապույտ լույս։ Դրա պատճառը լյումինեսցենցիայով օժտված ֆիտոպլակտոնի կազմի մեջ մտնող ջրիմուռներն են։ Լուսարձակող կաղամարները հանդիպում են Խաղաղ օվկիանոսի արևմտյան մասում 180-350 մ խորության վրա։ Ամբողջ օրը կաղամարները անցկացնում են նշված խորություններում, սակայն գիշերը բարձրանում են ջրի մակերևույթի մոտ։ Սրանք փոքրիկ արարածներ են, որոնց մարմնի ամբողջ երկարությունը չի գերազանցում 15 սմ։ Սրանց լուսարձակման օրգանները ֆոտոֆորներն են, որոնք գտնվում են հիմնականում շոշափուկների վրա, սակայն կարող են գտնվել նաև ամբողջ մարմնի մակերեսին։ Կաղամարները լոսարձակումը օգտագործում են բազմացման և զոհին գրավելու համար։ Այս կենդանիներն ապրում են մոտավորապես 1 տարի։ Խորջրյա շնաձկները օժտված են լյումինեսցենցիայով, որի համար ունեն հատուկ օրգաններ՝ լյումինոֆորներ։ Հատակամերձ մութ ջրերում լույսը գիշատիչներին օգնում է որսին գրավել և գտնել իրար։ Լյումինեսցենցիայով օժտված շնաձկներից է Etmopterus splendidus-ը, որը ապրում է մինչև 1000 մետր խորություններում։ Լուսատիտիկները փոքրիկ միջատներ են, որոնք բիոլյումինեսցենցիան օգտագործում են ընկերներին որսի գրավելու համար։ Լուսատիտիկները արձակում են դեղին կամ կանաչ սառը լույս։ Բույսերից լյումինեսցենցիայով են օժտված հիմնականում գիշերային միջատների միջոցով փոշոտվող ծաղիկները։ Միջատները թռչում են դեպի այն ծաղիկը, որն ավելի վառ է լուսավորված։ Բացի կենդանիներից և բույսերից լյումինեսցենցիայով են օժտված նաև սնկերը։ Գիտնականները հայտնաբերել են լյումինեսցենտ սնկերի 7 ընտանիք։ Այս սնկերը հիմնականում աճում են խիտ անտառներում, որտեղ ամբողջ օրը մութ է։ Այս սնկերը ամբողջ օրվա ընթացքում արձակում են կանաչ լույս, որի միջոցով գրավում են կենդանիներին, որոնք էլ տարածում են դրանց սպորները։ Լուսարձակող սնկեր են հայտնաբերվել Բելիզում, Բրազիլիայում, Դոմինիկյան Հանրապետությունում, Ջամայկայում, Ճապոնիայում, Մալազիայում, Պուերտո-Ռիկոյում։
Արհեստական բիոլյումինեսցենցիա
Վաղ թե ուշ էլեկտրական լամպի լույսին փոխարինելու կգա բնական ֆլուրոսցենցիան։ Ամերիկացի գիտնականները արդեն կարողանում են բույսերի տերևներում բիոլուսադիոդներ իմպլանտացիա անել։ Բուսական քլորոֆիլը նույնպես կարող է լուսարձակել, եթե դրա վրա ազդեն 400 նմ երկարությամբ լուսային ալիքով։ Քլորոֆիլը արձակում է կարմիր լույս։ Սակայն անհրաժեշտ մանուշակագույն լույսը գիշերը գտնելը անհնար է։ Գիտնականները խնդիրը կարողացան լուծել ոսկու նանոմասնիկների միջոցով։ Ոսկու նանոմասնիկները մարդու աչքի համար անտեսանելի կարճալիք ճառագայթներից գրգռվելով արձակում են կապույտ լույս, որն էլ ընկնելով քլորոֆիլի վրա գրգռում է այն և քլորոֆիլը սկսում է արձակել կարմիր լույս։ Այս փորձը դեռևս հաջողությամբ է պսակվել միայն ջրային Vibrio fischeri բույսի մոտ։ Սովորական բույսերի մոտ նույն հաջողությանը հասնելու համար դեռ որոշակի աշխատանք է անհրաժեշտ կատարել։
Մի խումբ գիտնականների հաջողվել է լուծել այս խնդիրը, օգտագործելով գենային ինժեներիայի նվաճումները։ Գիտնականները լուսատիտիկի լուսարձակաման համար պատասխանատու գենը հատուկ ֆերմենտների միջոցով անջատել են լուսատիտիկի գենոմից, գենետիկական վեկտորների միջոցով տեղափոխել բակտերիայի օրգանիզմ և ներդրել նրա գենոմի մեջ։ Բակտերիայի գենետիկական նյութը միացված չէ սպիտակուցների հետ, ուստի արտադրվում է լուսարձակման համար պատասխանատու սպիտակուցների մեծ քանակ, որն էլ ապահովում է բավարար լուսավորություն։ Լուսավորման համար պատասխանատու գենի համար ակցեպտոր է հանդիսանում հիմնականում աղիքային ցուպիկ բակտերիան։ Գինու շշի մեջ տեղադրված լուսարձակող բակտերիաների գաղութը արձակում է այնքան լույս, որը բավական է կարդալու համար։
Այդպիսի բակտերիաների գաղութներ աճեցնում են հատուկ սննդային միջավայրում։ Այդ գաղութները բավականին արդյունավետ են, քանի որ սննդի սպառվելուց հետո բակտերիաները չեն ոչնչանում, այլ առաջացնում են սպորներ։ Սպորները շատ դիմացկուն են և սննդային միջավայրի թարմացումից հետո գաղութը նորից կարող է կենդանանալ։ Կա ևս մի կարևոր հանգամանք, որը հեշտացնում է փորձարկումները բակտերիաների վրա։ Բակտերիաներում բոլոր գեները աշխատում են և ներդրված գենը միանգամից դրսևորվում է, քանի որ բակտերիաների ԴՆԹ-ն միացած չէ սպիտակուցների հետ, որոնք միանալով ԴՆԹ-ին պասիվացնում են այն։ Բակտերիաների մոտ կարող է տեղի ունենալ ԴՆԹ-ի ոչ մեծ հատվածների (պլազմիդների) անցում մի բակտերիայից մյուսին։ Այս երևույթի պատճառով, օրինակ ոչ ախտածին բակտերիայի լորձաթաղանթի առաջացման համար պատասխանատու գենը կարող է փոխանցվել ախտածին բակտերիային, որը նրան դարձնում է անմատչելի հակաբիոտիկների նկատմամբ։ Այսինքն, եթե լուսարձակման համար պատասխանատու գենը տեղափոխենք ինչ որ բակտերիայի ցիտոպլազմա, այն կարող է տարածվել ամբողջ գաղութում։ Խնդիրը շատ ավելի բարդ է բույսի դեպքում, քանի որ ներմուծված գենը շատ արագ կմասնատվի հատուկ ֆերմենտների (ռեստրիկտազների) կողմից։ Եթե նույնիսկ հաջողվի լուսատիտիկի գենը ներդնել բույսի գենոմում, հնարավոր է, որ այն պասիվանա։ Խնդիրն ավելի է հեշտանում, եթե գենը տեղափոխվում և ներդրվում է քլորոպլաստի ԴՆԹ-ում։ Այս դեպքում գենը անկասկած կաշխատի և բույսի կրած վնասը անհամեմատ ավելի քիչ կլինի։ Լուսարձակումը բույսի համար նյութերի և էներգիայի կորուստ է։ Բույսերի մոտ քլորոպլաստների զգալի քանակը գտնվում է տերևներում։ Տերևաթափից հետո բույսը գրեթե չի լուսարձակի։ Այսպիսի բույսեր կարելի է ստանալ օգտագործելով բջջային ինժեներիայի մեթոդը (ցանկալի հատկանիշով առավել օժտված 1 բջջից ամբողջական օրգանիզմի ստացում)։ Ստացված բույսը արդեն կլուսարձակի լուսատիտիկին բնորոշ սառը դեղին կամ կանաչ լույս։ Փորձարկման համար կարելի է ընտրել մեծ տերևներով և վեգետատիվ եղանակով հեշտությամբ բազմացող դեկորատիվ բույսեր։ Այդպիսի բույսերը հնարավոր կլինի կիրառել զբոսայգիներում հաճելի լուսավորություն ապահովելու համար, որոնց արձակած լույսը բավական կլինի կարդալու համար։ Եթե լուսատիտիկի լուսարձակման գենը տեղադրենք փորձանոթում, որտեղ կան ամինաթթուներ, փ-ՌՆԹ-ներ, մի քանի րոպե հետո փորձանոթը տեղափոխելով մութ սենյակ, կտեսնենք, որ փորձանոթը լուսարձակում է կանաչավուն լույս։
Գրականություն
Կատեգորիա:Կենսալյումինեսցենցում Կատեգորիա:Լույսի աղբյուրներ Կատեգորիա:Կենսաֆիզիկա Կատեգորիա:Ֆիզիոլոգիա
Կիսաթափանցիկ թաղանթ
Կենսաբանական թաղանթների թափանցելիություն, կենսաբանական թաղանթների կարևորագույն հատկություն. բնորոշվում է բջջից դուրս և դեպի բջիջ տարբեր նյութեր (ամինաթթուներ, շաքարներ, իոններ և այլն) անցկացնելու ունակությամբ։ Կարևոր է բջջի բաղադրության կայունության և օսմոկարգավորման, ֆիզիկա-քիմիական հոմեոստազի պահպանման համար։
Նշանակություն
Մեծ դեր է խաղում նյարդային ազդակի (իմպուլս) առաջացման և հաղորդման, բջջի էներգիայի ապահովման և կենսագործունեության այլ գործընթացներում։ Կախված է բջջի և միջավայրի միջև օսմոտիկական պատնեշ հանդիսացող թաղանթների կազմության առանձնահատկություններից։ Կենսաբանական թաղանթներն անցկացնում են ոչ մեծ քանակությամբ ցածրամոլեկուլային ճարպալույծ նյութեր (գլիցերին, սպիրտներ, միզանյութ և այլն)։ Դա հասարակ դիֆուզիա է և քիչ դեր է խաղում թաղանթներով նյութերի անցման ժամանակ։ Նյութերի բարդ և կարևոր տեղափոխումը՝ տրանսլոկացիան, կատարվում է հատուկ համակարգերի մասնակցությամբ։ Այդ համակարգերը պարունակում են փոխադրիչներ (սպիտակուցներ կամ լիպոպրոտեիդներ) և հնարավոր այլ բաղադրամասեր (օրինակ՝ ռեցեպտորներ), որոնք իրականացնում են տեղափոխման հետ կապված գործառույթներ։
Կարգավորում
Կենսաբանական թաղանթների թափանցելիությունը կարգավորվում է հորմոններով և կենսաբանական այլ ակտիվ նյութերով։ Օրինակ՝ որոշ հորմոններ (ինսուլին և այլն) մեծացնում են էրիթրոցիտների, մկանային և ճարպային բջիջների թաղանթների թափանցելիությունը։ Գրգռվող բջիջների (օրինակ՝ նյարդային) կենսաբանական թաղանթների թափանցելիությունը պայմանավորված է հատուկ նյութերով՝ միջնորդանյութերով (ացետիլխոլին և այլն)։ Իոնների համար կենսաբանական թաղանթների թափանցելիության վրա խիստ ազդում են հակաբիոտիկները (վալինոմիցին, գրամիցիդին, նոնակտին), ինչպես նաև որոշ արհեստական բազմաէսթերներ։
Հետազոտություններ
Կենսաբանական թաղանթների թափանցելիության հետազոտումը մոլեկուլային կենսաբանության կարևորագույն հիմնախնդիրներից է, որտեղ մեծ նշանակություն ունեն նաև մոդելային արհեստական թաղանթները։ Կենսաբանական թաղանթների թափանցելիության ուսումնասիրման համար լայնորեն կիրառվում են էլեկտրաքիմիական, ֆիզիկական և քիմիական մեթոդներ։ Սինդի Լոյբը և Սրինիվասա Սուրիրաջան ստեղծել են առաջին սինթետիկ կիսաթափանցիկ թաղանթը ։
Ծանոթագրություններ
Կատեգորիա:Թաղանթների կենսաբանություն Կատեգորիա:Կենսաբանական թաղանթ Կատեգորիա:Ֆիզիկական քիմիա
Գի Մոլլե
Գի Մոլլե (Mollet, ), ֆրանսիացի քաղաքական և պետական գործիչ։ Մասնագիտությամբ՝ ուսուցիչ։
Գործունեություն
1923 թվականից՝ ֆրանսիական սոցիալիստական կուսակցության գործիչ։ Երկրորդ համաշխարհային պատերազմի ժամանակ (1939-1945 թթ.) մասնակցել է Դիմադրության շարժմանը։ Եղել է Ազգային ժողովի նախարար (1946 թվականից), ֆրանսիական սոցիալիստական կուսակցության գլխավոր քարտուղար (1946-1969 թթ.), Սոցիալիստական ինտերնացիոնալի փոխնախագահ (1951-1969 թթ.), պետ․ նախարար (1946-1947 թթ., 1950-1951 թթ.), պրեմիեր նախարար (1956-1957 թթ.)։ Մոլլեի կառավարությունը անցկացրել է որոշ սոցիալական ռեֆորմներ։ Ֆրանսիայի մասնակցությունը Եգիպտոսի դեմ անգլոֆրանսիսրայելական ագրեսիային (1956 թ.), գաղութային պատերազմի շարունակումը Ալժիրում (1954-1962 թթ.) պատճառ են դարձել դեմոկրատական ուժերի պառակտման և Մոլլեի հրաժարականին (1957 թ.)։ Մոլլեն աջակցել է դեմոկրատական և սոցիալիստական ձախ ուժերի ֆեդերացիայի ստեղծմանը (1965 թ.)։ 1969 թվականից Սոցիալիստական հետազոտությունների համալսարանական կենտրոնի նախագահն էր։ 1956 և 1963 թվականներին պաշտոնական այցով եղել է ԽՍՀՄ-ում։
Ծանոթագրություններ
Կատեգորիա:Ֆրանսիայի քաղաքական գործիչներ Կատեգորիա:Ֆրանսիայի վարչապետներ Կատեգորիա:Ֆրանսիացի պետական գործիչներ Կատեգորիա:Պատվո լեգեոնի շքանշանի ասպետներ
Մ.թ.ա. 200
Դեպքեր
Մ.թ.ա. 200-ին Հայաստանը միացել է Սելևկյան պետությանը։
Մահեր
Կատեգորիա:Մ.թ.ա. 200
Աննա Սուի
Աննա Սուի (Anna Sui, ), ամերիկացի մոդելավորող, սեփական բրենդի ստեղծող։ Հագուստը, օծանելիքը, կոսմետիկան և աքսեսուարները վաճառվում են ավելի քան 50 երկրներում բուտիկներում և ամբողջ աշխարհի խոշոր հանրախանութներում։ Աննան հայտնի է իր վառ, գույնզգույն հավաքածուներով, որոնք նա ստեղծում է՝ ոգեշնչվելով տարբեր ժողովուրդների մշակույթներով։
Հայկական ծիսական տիկնիկներ
Հայկական ծիսական տիկնիկներ, տիկնիկեր, որոնք կազմել են հայկական ավանդական տոների և ծեսերի կարևոր մասը։
Պատմություն
Տիկնիկները կազմել են հայկական ավանդական տոների և ծեսերի կարևոր մաս։ Սովորաբար դրանք պատրաստվել են կանանց կողմից ամենատարբեր նյութերից՝ հիմնականում փայտից, թելերից, կավից, մետաղից, կաշուց, մորթուց, մազից խմորից։ Ամեն մի տիկնիկ ունեցել է իր պատմությունը։
Աննա Սուի
Կենսագրություն
Հաջողությամբ նա բացում է իր ցուցահանդեսը Նյու Յորքի «113 Greene Street»-ում; Այս խանութը պատերի նարդոսի գույներով, կարմիր հատակով սև գույնի հնաոճ իրերով և մանեկեններով դառնում է կենտրոններից մեկը։ Շուտով Աննա Սուիի բրենդը հանդես է գալիս միջազգային մակարդակով՝ ներկայացված լինելով եվրոպական, ասիական և մերձավորարևելյան շուկաներում;
Հայկական ծիսական տիկնիկներ
Պատմություն
Տիկնիկներից են՝ Նուրի, կամ Անձրևահարս, Վիճակի Արուս, Ասիլիկ Վասիլիկ, Ուտիս տատ և Պաս պապ, Ակլատիզ ։
Աննա Սուի
Կենսագրություն
Աննա Սուիի հավաքածուների ցուցադրությունները, որոնք ուղեկցվում են ռոք երաժշտությամբ, սովորաբար անցկացվում են Բրայանտ այգում ։
Ձեռքբերումներ
«Anna Sui»-ի ցուցադրությունում, աշուն-ձմեռ 2010։ «Նյու Յորք թայմս» թերթը Աննա Սուիին դիզայներ է անվանել, որը ամեն ինչ մի կողմ է դնում և պարզապես ստեղծագործում է։ Աննան ընդգրկվել է տասնամյակի լավագույն հինգ անունների թոփ-ցուցակում, որը կազմել է «Time» ամսագիրը։ 2009 թվականին նա արժանացել է Ջոֆրի Բինայի մրցանակի, որը շնորհվում է Ամերիկայի մոդելավորողների խորհուրդի կողմից ամերիկյան նորաձևության մեջ ակնառու ներդրման համար :
Հայկական ծիսական տիկնիկներ
Նուրի
Նուրի տիկնիկը, կամ Անձրևահարսը (Անձրևի հարսը) խորհրդանշում էր ծովազարդը, որից գյուղացիները երաշտի ժամանակ անձրև էին խնդրում։ Երբ հողը չորանում և չաքում էր, ջուրը սակավ էր, Անձրևահարսը սկսում էր արտասվել, ինչից հողը թրջվում էր, իսկ դաշտերն ու արտերը կենդանանում էին։
Աննա Սուի
Ձեռքբերումներ
2006 թվականին «Fortune» ամսագիրը Աննա Սուիի բրենդը գնահատել է ավելի քան 400 մլն դոլար։
Հայկական ծիսական տիկնիկներ
Նուրի
Նուրին ուներ երկար վարսեր և մեծ նշաձև աչքեր, որոնցից թափվող արցունքներն էլ կենդանություն էին տալիս բնությանը։ Տիկնիկի շապիկը նկարազարդ էր, գոտին էլ հյուսված էր յոթ ծիածանագույն թելերից։ Գավառից գավառ տիկնիկը պատրաստում էին ցախավելից կամ փայտից, գլխին դնում էին ծաղկեպսակ և այն ամբողջությամբ զարդարում էին ծաղիկներով։ Այս տիկնիկի մասիին նույնիսկ հյուսվել է հատուկ երգ։
Աննա Սուի
Ձեռքբերումներ
2010 թվականին Աննա Սուին ներկայացրել է իր հավաքածուն «America' s Next Top Model» շոուի եզրափակիչ ցուցադրության ժամանակ։
Հայկական ծիսական տիկնիկներ
Նուրի
Ծաղկազարդի տոնին աղջիկ երեխաները Նուրրին պար տալով և երգեր երգելով՝ տանում էին տնտեուն, մարդիկ էլ դռներից և պատուհաններից ջուր էին ցողում տիկնիկի վրա։ Դրա հետ միասին տան մեծ կինը երեխաներին նվիրում էր որոշ մթերքներ. հավկիթ, հաց կամ պանիր։ Այսպիսով շրջակա տներից հավաքելով մթերքները՝ երեխաները խնջույք էին կազմակերպում։ Եթե այդ ժամանակ կամ դրանից հետո անձրև էր տեղում, ապա երեխաները ուրախանում էին, որ Անձրևահարսը լսել է իրենց աղոթքը և անձրև է շնորհել ։
Աննա Սուի
Ձեռքբերումներ
Աննայի հագուստը գրավում է բազմաթիվ հայտնիների, որոնց թվում են Փերիս Հիլթոնը, Բլեյք Լայվլին, Պատրիսիա Արկետը,  Միշա Բարտոնը, Քրիստինա Ռիչին, Շերուն, Լինդսի Լոհանը և ուրիշներ։
Հայկական ծիսական տիկնիկներ
Վիճակի Արուս
Վիճակի Արուսն էլ համարվում էր Համբարձման տոնի խորհրդանիշ տիկնիկը։ Համբարձման տոնից առաջ աղջիկները վերցնում էին փարչը (հատուկ կավից սափոր) և դրա մեջ լցնում էին յոթ աղբյուրից յոթ բուռ ջուր, յոթը ծաղկից`յոթ տերև ծաղիկ, յոթ հոսող ջրից` յոթ քար։ Այս ամենը միասին հենց կոչվում էր Վիճակ։ Այս Վիճակի փարչի մեջ գյուղի չամուսնացած աղջիկները գցում էին նաև իրենց զարդերը, որոնցով հաջորդ օրը պետք է գուշակություններ անեին։ Եվ այս ամենի վերջում վիճակի փարչի գլխին ամրացնում էին վիճակի տիկնիկին՝ Արուսին։ Վիճակի փարչի մի ամբողջ գիշեր պետք է մնար լուսնի լույսի տակ։ Հաջորդ օրն առավոտյան վիճակը տեղափոխվում էր գուշակություններ անելու։ Աղջիկները խումբ-խումբ գնում էին սարեր՝ ծաղիկներ հավաքելու։ Այդ ծաղիկներից էլ պատրաստում էին ծակեպսակներ, որոնք Համբարձման տոնին նվիրում էին տոնի մասնակիցներին։
Աննա Սուի
Ձեռքբերումներ
1994 թվականի աշնանային ցուցադրության ժամանակ Աննա Սուին առաջին անգամ ներկայացրել է սեփական կոշիկները։  Պատրաստված են Իտալիայում այնպիսի նյութերից, ինչպիսիք են թավշյա, մետաքս, օձի և մողեսի լաքապատ մաշկը, թավշակաշի և ոչխարի բուրդ, դրանք հարմար են ինչպես ցերեկային ժամերին, այնպես էլ երեկոյան ժամերին։
Հայկական ծիսական տիկնիկներ
Վիճակի Արուս
Տոնակատարության ժամանակ աղջիկները գովերգվում էին բնությունը, երկիքները, աստղերին, գեղեցիկ երևույթները և հատկապես սերը։ Համբարձմանը պատրաստում էին նաև կաթնով, որը լցնում էին դաշտերը՝ ի զոհաբերություն, որպեսզի տարին լինիի առատ։ Վիճակի Արուսին պատրաստելու համար օգտագործում էին խաչաձև փայտ, որին հագցնում էին շորեր, գլխին դնում հատուկ հարմարանք՝ վրան նկարելով աչքեր և բերան։ Արուսն ունենում էր հատուկ ճակատնոց և հարուստ զարդեր ։
Աննա Սուի
Ձեռքբերումներ
1999 թվականին Աննա Սուին ներկայացնում է իր առաջին օծանելիքը  և սեփական կոսմետիկան։ 2004 թվականին նա թողարկել է «Dolly Girl by Anna Sui» անվանումով մանկական հագուստի շարքը, իսկ 2009 թվականի սկզբին՝ «Anna Sui Mini»: Նույն թվականի հոկտեմբերին, «Target» ընկերության հետ համատեղ Սուին թողարկում է սահմանափակված ոճով հավաքածու։ Նա նաև պայմանագիր է կնքել «Samsung Electronics» ընկերության հետ «Samsung» հեռախոսների դիզայնի ստեղծման համար։
Ծանոթագրություններ
Կատեգորիա:Նորաձևություն Կատեգորիա:20-րդ դարի ամերիկացի գործարարներ Կատեգորիա:Դիզայներներ Կատեգորիա:Ամերիկացի կին արվեստագետներ Կատեգորիա:Ամերիկացի դիզայներներ Կատեգորիա:Ամերիկացի գործարարներ
Հայկական ծիսական տիկնիկներ
Ակլատիզ
Ակլատիզը տիկնիկ Մեծ Պահքը խորհրդանշող տիկնիկն էր։ Մեծ Պասի խորհրդանիշ է համարվում այս տիկնիկը։ Այն իրենից առարկայորեն ներկայացնում է մի սոխ, վրան յոթ փետուր խրած և թելերով առաստաղից կախ տված։ Կարնոհայերի մեջ այն ծերունու տեսքով տիկնիկ էր, որը պատրաստվում էր տղամարդու հագուստով, փարթամ ու սպիտակ բեղ ու մորուքով, միոտանի, որի ծայրին խրվում էր սոխը յոթ փետուրներով, պարզած թևերով, որոնցից քարեր էին կախում։ Ուրիշները ոլորած ճիպոտի ծայրին գլուխ սոխ էին ամրացնում, սոխի վրա այծի մազից բեղ ու մորուք սարքում, սոխի մեջ յոթ գույնզգույն փետուր խրում։ Այն կախելու ժամանակ երեխաները երգում էին «Ակլատիզ, չվանը վիզ, եկավ մեզ հյուր՝ կախվավ երդիս»։
Ծանոթագրություններ
Կատեգորիա:Հայկական ծիսական տիկնիկներ
Մարտիրոս Մնակյան
Մարտիրոս Մնացականի Մնակյան, հայ դերասան, ռեժիսոր, թատերական գործիչ։
Կենսագրություն
Մարտիրոս Մնակյանը ծնվել է Կ․Պոլսում, Բալաթ թաղամասում 1837 սեպտեմբերի 9։ Ավարտել է Պոլսի Ներսիսյան դպրոցը։ 1857 թվականից սկսում է խաղալ թատրոնում որպես սիրողական դերասան։
Բեմ է բարձրացել որպես կայացած դերասան 1859 թվականին՝ Կ․ Պոլսում։ Եղել է «Արևելյան թատրոնի» առաջատար դերասաններից (1861- 1867). <<Արիստոտեմ>> պիեսում նրա դերը դարձավ առաջին լուրջ աշխատանքը (1862)։ Ապա խաղում է Վասպրոկանի (Իզմիր) թատրոնում։ Երբ 1864 թվականին նա վերադառնում է  Պոլիս սկսում խաղալ ֆրանսիական օպերետներում։ 1866 թվականին Մնակյանը որոշում է ընդմիջել դերասանական գործունեությունը․ այդ ընթացքում ամուսնանում է և տեղափոխվում է Կեսարիա, որտեղ աշխատում է որպես ուսուցիչ։ Նա երկու տարի անց վերադառնում է Պոլիս, և փորձում է շարունակել իր դերասական իր հին խմբերի հետ, բայց այդ խմբերը շուտով լուծարվում են։ Մնակյանը և նրա ընկերները (այդ թվում նաև Գյուլլու Հակոբը) աշխատում են Գեդիկփաշա թատրոնի։ Այստեղ խաղում և ստեղծագործում էին հիմնականում հայեր, և նրանց աշխատանքի շնորհիվ ձևավորվում է օսմանյան թատրոն հասկացությունը։ Ռուս-թուրքական պատերազմի ընթացքում (1877-1878) Ադրիանապոլիսում օպերաներ և օպերետներ էր բեմադրում։
1872-1879 թվականներին աշխատել է Պետրոս Մաղաքյանի և Հակոբ Վարդովյանի թատրոններում, 1880-1882 թվականներին՝ Թիֆլիսի հայ թատերախմբում։ Կատարել է սալոնային դերեր։ Մելոդրամայի վարպետ էր՝ հոգեբանական ծայրահեղ վիճակների, անսպասելի անցումների ստեղծումով։ 1880 թվականին Մնակյանը զբաղեցնում Օսմանյան թատրոնի (Theater-i Osmani) ղեկավարի պաշտոնը, բայց շուտով նա լքում է այդ թատրոնը։
Դասական խաղացանկում ճանաչում է ստացել բնահատուկ դերերի կատարմամբ՝ Պետրուչիո, Շայլոկ (Շեքսպիրի «Անսանձ կնոջ սանձահարումը», «Վենետիկի վաճառականը»), Ֆամուսով (Գրիբոյեդովի «Խելքից պատուհաս»), Վիշնևսկի (Ալեքսանդր Օստրովսկու «Եկամտաբեր պաշտոն»), Դոն Ժուան (Մոլիերի «Դոն Ժուան»)։ Առավել հաջողություն է ունեցել ռոմանտիկական դրամաներում՝ Քին (Ալեքսանդր Դյումա-հոր «Քին»), Կարլ Մոոր (Շիլլերի « Ավազակներ »), Արբենին (Լերմոնտովի « Դիմակահանդես »)։ 1883-1885 թվականներին Մնակյանը Արշակ Պենկլյանի օպերետային խմբում էր։
1909 թ․ Մնակյանը միանում է <<Tasfiye-i Ahlak>> ընկերությանը, իսկ 1912 թվականին ձևավորում է 80 մարդուց կազմված խմբակ։ Նույն 1912 խնջույք է կազմակերպում իր թատերական գործունեության հոբելյանի՝ 50 ամյակի առթիվ։ Մեհմեդ Ռեշադը շնորհում է Մարտիրոսին գիտության շքանշան ("Maarif Nişanı"): 1914 թվականին Մարտիրոսը աշխատել է որպես Օսմանյան ռազմածովային ընկերության Ներկայացուցիչների կոմիտեի գեղարվեստական ​​ղեկավար, ինչպես նաև աշխատել է որպես Դարուլբեդայի դերասանական վարպետության  ուսուցիչ։
1916 թվականին Մարտիրոս Մնակյանը ընդմիշտ լքում է թատրոնը։ 1920 թվականին «Թեմաշա» ամսագրի կողմից ընթերցողներին հարց է ուղղվել, թե 50 տարվա ընթացքում ով է թուրքական թատրոնում ամենանշանակալի դերը կատարել։ Մնակյանը ստացել է ձայների մեծամասնությունը։
Բեմադրել և խաղացել է եվրոպական մելոդրամաներում, թարգմանել է դրանք թուրքերենի, երբեմն նաև հայերեն։ Մնակյանի խումբը պոլսահայ վերջին թատերախումբն էր, որ նպաստել է նաև թուրք արհեստավարժ դրամատիկական թատրոնի զարգացմանը։
Նրա գլխավոր դերերից են՝ Պապ (Մ․ Վանանդեցու «Մեծն Ներսես»), Նեոկլես (Պ․ Մետաստազիոյի «Թեմիստոկլես»), Ռուդոլֆո (Վիկտոր Հյուգոյի «Անջելո»)։
Արտաքին հղումներ
Կատեգորիա:Հայ դերասաններ Կատեգորիա:Հայ ռեժիսորներ Կատեգորիա:Հայերն Օսմանյան կայսրությունում Կատեգորիա:Ստամբուլում ծնված անձինք Կատեգորիա:Օսմանյան կայսրության անձինք Կատեգորիա:Թատրոնի դերասաններ Կատեգորիա:Թատերական գործիչներ
Լեհվազ
Լեհվազ (անվանման տարբերակները` Լեգբա, Լեգվազ, Լեզկին, Լեկվազ, Լեհվազ Ներքին, Լենվանս, Լեյվազ, Լեվազ, Լեվազոձոր, Լինքվազ), գյուղ Հայաստանի Հանրապետության Սյունիքի մարզի Մեղրու տարածաշրջանում, Մեղրի քաղաքից մոտ 2-3 կմ հյուսիս-արևմուտք, Մեղրի և Վահրավար գետերի միախառնման վայրում, ծովի մակարդակից 900-950 մ բարձրության վրա։ Հեռավորությունը Կապան մարզկենտրոնից ճանապարհով կազմում է մոտ 72 կմ։
Կլիմա
Կլիման չորային է, սակայն ջրառատ։ Ոռոգումը իրականացվում է Մեղրի և Վահրավար գետերի ջրերով։
Բնակչություն
Ըստ ՀՀ 2011 թ. մարդահամարի արդյունքների` Լեհվազի մշտական բնակչությունը կազմել է 571, առկա բնակչությունը` 565 մարդ ։ Գյուղը մինչև 1918 թ. նախկինում բնակեցված է եղել ադրբեջանցիներով, 1920 թվականից հետո համատեղ ապրել են հայեր և ադրբեջանցիներ ։ Ադրբեջանցիները լքել են գյուղը 1988-1989 թթ. ազգային բախումների ընթացքում։ Լեհվազի բնակչության փոփոխությունը ժամանակի ընթացքում` ստորև.
Տնտեսություն
Տնտեսության հիմնական ճյուղերն են այգեգործությունը, պտղաբուծությունը, կերային կուլտուրաների մշակությունը, անասնապահությունը և շերամապահությունը։ Ս. էփրիկյանը Վերին Լեհվազ է անվանում Լիճքվազ գյուղը ։
Արտաքին հղումներ
Կատեգորիա:Սյունիքի մարզի գյուղեր